Všeobecne záväzné nariadenie

č. 1/2015

**VZN č. 1/2015 o trhovom poriadku a podmienkach predaja výrobkov a poskytovaní služieb na trhových miestach na území obce Lontov a jeho Príloha č. 1 Trhový poriadok trhových miest zriadených v obci Lontov**

Návrh VZN: - vyvesený na úradnej tabuli obce dňa: 26.11.2015

Lehota na predloženie pripomienok k návrhu VZN: 05.12.2015

Doručené pripomienky (počet): neboli doručené pripomienky.

Vyhodnotenie pripomienok k návrhu VZN: nebolo potrebné.

Vyhodnotenie pripomienok k VZN doručené poslancom: nebolo potrebné.

VZN schválené Obecným zastupiteľstvom v Lontove dňa 15.12.2015 pod č.: 1/2015.

VZN vyvesené na úradnej tabuli obce Lontov dňa : 11.12. 2015

VZN nadobúda účinnosť dňom 01. 01. 2016

Obecné zastupiteľstvo obce Lontov na základe ust. § 3 ods. 8 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších právnych predpisov (ďalej len „zákon o trhových miestach“) a v nadväznosti na ust. § 22 ods.1 písm. a) zákona č. 250/2007 Z. z. o ochrane spotrebiteľov a ust. § 4 ods. 3 písm. i) zákona č. 369/1990 Zb. o obecnom zriadení v znení neskorších právnych predpisov

v y d á v a toto

**V Š E O B E C N E Z Á V Ä Z N É N A R I A D E N I E**

**č. 1/2015**

**o trhovom poriadku a podmienkach predaja výrobkov a poskytovaní služieb na trhových miestach na území obce Lontov a jeho Prílohu č. 1 Trhový poriadok trhových miest zriadených v obci Lontov.**

**Čl. I**

**Úvodné ustanovenie**

Toto všeobecne záväzné nariadenie (ďalej len VZN) upravuje podmienky predaja výrobkov a poskytovania služieb na trhových miestach na území obce Lontov, úlohy obce pri zriaďovaní a povoľovaní trhových miest, povinnosti fyzických a právnických osôb pri predaji výrobkov a poskytovaní služieb na trhových miestach a oprávnenia orgánov dozoru pri kontrole dodržiavania tohto nariadenia.

**Čl. II**

**Základné pojmy**

1.Pre účely tohto nariadenia sa rozumie:

• *trhovým miestom* trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj (§ 2 ods. 1 písm. a) zákona o trhových miestach),

• *trhoviskom* nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb,

• *tržnicou* kryté zariadenie trvale účelovo určené na predaj výrobkov a poskytovanie služieb v prevádzkarkách a na prenosných predajných zariadeniach,

• *príležitostným trhom* predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a sústredený predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,

•*ambulantným predajom* predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou; za stánok s dočasným stanovišťom a prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu,

• *stánkom s trvalým stanovišťom* stánok s celoročnou prevádzkou alebo so sezónnou prevádzkou, ktorý je stavbou umiestnenou na verejnom priestranstve a je vlastnený predávajúcim alebo prenajatý predávajúcemu.

2. Pre účely tohto nariadenia za trhové miesto sa považuje aj iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh. To neplatí, ak ide o predaj vystavovateľom na veľtrhu alebo výstave alebo ak ide o predajnú akciu.

3.Za trhové miesto sa nepovažuje verejné priestranstvo, dočasne alebo trvalo prenajaté na predaj tovaru alebo poskytovanie služieb, ktoré organizačne, priestorovo a technologicky patrí k prevádzkarni.

4.Predaj výrobkov a poskytovanie služieb na trhových miestach musí vyhovovať všeobecným, technickým, hygienickým a prevádzkovým podmienkam podľa osobitných predpisov.

**Čl. III**

**Zriadenie trhového miesta a predaj výrobkov**

**a poskytovanie služieb na trhovom mieste**

Trhové miesta na území obce Lontov zriaďuje obec Lontov. Na zriadenie trhového miesta na inom ako na verejnom priestranstve alebo v nebytovom priestore, ku ktorému nemá zriaďovateľ /obec Lontov/ vlastnícke právo, je potrebný súhlas vlastníka nehnuteľnosti.

**Čl. IV**

**Trhové miesta**

1. V Lontove je zriadené trhovisko:

a) Plocha na pozemku C KN, parcele č. 179, druh pozemku zastavané plochy a nádvoria, vedený na LV č. 1 pred budovou požiarnej zbrojnice.

b) Pri príležitostnom trhu obce v areáli kultúrneho domu, resp. športového ihriska. Zriaďovateľom je obec Lontov.

2. Povolenie na umiestnenie prenosného predajného zariadenia na trhovisku vydá správca trhového miesta – obec Lontov .

3.Na území obce Lontov sa môžu konať príležitostné trhy pri akciách – deň obce, oberačková slávnosť, sezónne trhy, vianočný trh, a pod., ktoré podliehajú povoleniu obce.

**Čl. V**

**Správa trhových miest a povinnosti správcu**

1. Správu trhových miest na území obce vykonáva priamo obec Lontov.

2. Ak je trhovým miestom priestranstvo alebo nebytový priestor, pretože za trhové miesto sa považuje aj iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh – za správcu tohto trhového miesta sa považuje vlastník iného ako verejného priestranstva alebo vlastník nebytového priestoru.

3. Správca trhového miesta, v súlade s ust. § 5 ods. 1a 2 zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších právnych predpisov vypracováva trhový poriadok pre trhovisko a príležitostný trh a po jeho schválení obecným zastupiteľstvom zverejní ho na viditeľnom mieste na trhovisku.

4. Správca trhoviska kontroluje u predávajúceho:

• oprávnenie na podnikanie v danej oblasti podľa osobitných predpisov a povolenie na predaj

výrobkov a poskytovanie služieb na trhových miestach (vydané obcou Lontov),

• doklad o nadobudnutí tovaru,

• u drobnopestovateľov kontroluje a eviduje 30 dňovú lehotu predaja (v zmysle § 3 ods. 4 zákona č. 455/1991 Zb. živnostenskom podnikaní v znení zmien a doplnkov,

• používanie elektronickej registračnej pokladnice podľa osobitných predpisov,

• udržiavanie poriadku, hygieny a čistoty počas predaja výrobkov a poskytovania služieb a po ich skončení,

• dodržiavanie trhového poriadku,

• primeranosť predaja vlastných použitých textilných, odevných, športových a iných spotrebných výrobkov fyzickými osobami medzi sebou na príležitostných trhoch, (primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav predávaných výrobkov).

5. Správca trhoviska pri predaji húb kontroluje osvedčenie o odbornej spôsobilosti predávajúceho. Ak predávajúci nepredloží osvedčenie o odbornej spôsobilosti, alebo ak predáva huby, ktorých predaj je zakázaný – správca trhoviska bezodkladne informuje orgány dozoru.

6. Oprávnenie na podnikanie a doklad o nadobudnutí tovaru sa nevyžaduje ak ide o predaj vlastných použitých výrobkov fyzickými osobami medzi sebou v primeranom množstve a o predaj rastlinných a živočíšnych výrobkov z vlastnej drobnej pestovateľskej alebo chovateľskej činnosti alebo lesných plodín fyzickými osobami o čom predávajúci predloží čestné vyhlásenie, že všetky predávané výrobky pochádzajú z jeho vlastnej pestovateľskej alebo chovateľskej činnosti, alebo že všetky ním predávané výrobky sú jeho vlastné použité výrobky predávané v primeranom množstve.

**Čl. VI**

**Osoby oprávnené predávať výrobky a poskytovať služby na trhových miestach**

• Predávať výrobky a poskytovať služby na trhových miestach v obci Lontov možno len na základe povolenia na predaj výrobkov a poskytovanie služieb na trhovom mieste na území obce Lontov, vydané obcou Lontov.

• Obec Lontov vydá povolenie na predaj výrobkov a poskytovanie služieb na trhovom mieste na území obce Lontov osobe, ktorá preukáže splnenie podmienok podľa § 10 a § 11 zákona č.178/1998 z. z. v platnom znení a predloží:

* kópiu oprávnenia na podnikanie podľa osobitných predpisov (fyzické a právnické osoby oprávnené na podnikanie podľa osobitných predpisov) a originál oprávnenia na podnikanie k nahliadnutiu,
* čestné vyhlásenie žiadateľa o tom, že všetky predávané výrobky pochádzajú z jeho vlastnej pestovateľskej alebo chovateľskej činnosti alebo ide o lesné plodiny, ak je žiadateľom fyzická osoba predávajúca vlastné použité výrobky v primeranom množstve medzi sebou,
* čestné vyhlásenie žiadateľa o tom, že všetky ním predávané výrobky sú jeho vlastné použité výrobky predávané v primeranom množstve, ak je žiadateľom fyzická osoba predávajúca vlastné použité výrobky v primeranom množstve medzi sebou,
* doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje,
* fotokópia strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu – že nie je povinný na predaj výrobkov a poskytovanie služieb používať elektronickú registračnú pokladnicu,
* ak je žiadateľom osoba – predávajúca rastlinné a živočíšne výrobky z vlastnej pestovateľskej alebo chovateľskej činnosti alebo lesných plodín, preukáže, že je vlastníkom pozemku, na ktorom uskutočňuje vlastnú pestovateľskú alebo chovateľskú činnosť, alebo je nájomcom takého pozemku alebo má obdobný právny vzťah k takému pozemku, ktorý ho oprávňuje na uskutočňovanie vlastnej pestovateľskej alebo chovateľskej činnosti na tomto pozemku – potvrdenie nie staršie ako 1 rok alebo nájomnú zmluvu.

• Predávať výrobky na trhovisku môžu za rovnakých podmienok i občania iných členských štátov Európskej únie.

**Čl. VII**

**Podmienky predaja na trhových miestach a povinnosti**

**predávajúcich**

**1. Na trhových miestach je dovolené predávať nasledovný tovar a výrobky:**

**1.1. Produkty rastlinného pôvodu**:

• **ovocie a zelenina**, musí vyhovovať hygienickým požiadavkám podľa platných predpisov predaja,

• **pekárske a cukrárske** výrobky od oprávnených výrobcov, pri zabezpečení hygienických podmienok podľa platnej legislatívy,

• **iné originálne balené potravinárske výrobky** od oprávnených výrobcov pri zabezpečení hygienických podmienok podľa platnej legislatívy,

• **predaj húb** podľa § 5 zákona č. 178/1998 Z. z.

• **malé množstvá prvotných produktov rastlinného pôvodu.**

Za malé množstvo prvotných produktov rastlinného pôvodu možno považovať množstvo, ktoré prvovýrobca priamo predáva konečnému spotrebiteľovi, ak ide ročne o:

- zrno obilnín, množstvo do 200 kg,

- zrno pohánky, ciroku, prosa a kultúrnych druhov láskavca, množstvo do 100 kg,

- suché strukoviny, množstvo do 100 kg,

- olejniny, množstvo do 100 kg,

- konzumné zemiaky, množstvo do 2000 kg,

- hlúbovú zeleninu, množstvo do 500 kg, a ak ide o kapustu, množstvo do 2 000 kg,

- plodovú zeleninu, množstvo do 200 kg,

- koreňovú zeleninu, množstvo do 50 kg,

- cibuľovú zeleninu, množstvo do 100 kg,

- strukovú zeleninu, množstvo do 50 kg,

- listovú zeleninu, množstvo do 20 kg,

- jadrové ovocie, množstvo do 1000 kg,

- kôstkové ovocie, množstvo do 500 kg,

- bobuľové ovocie, množstvo do 100 kg,

- škrupinové ovocie, množstvo do 100 kg,

- byliny, množstvo do 10 kg,

- pestované huby, množstvo do 20 kg, za predpokladu, že predávajúci má platné „Osvedčenie o znalosti húb“,

• **lesné plody**, po predložení potvrdenia o súhlase k ich odberu od príslušného vlastníka, alebo správcu pozemku

**1.2. Produkty živočíšneho pôvodu**:

• **prvotné produkty živočíšneho pôvodu:**

**• včelie produkty** od prvovýrobcov zaregistrovaných na regionálnej veterinárnej a potravinovej správe v mieste pôvodu „ďalej len RVPS“. Malé množstvo včelieho medu je množstvo z vlastnej produkcie včelára priamo predané konečnému spotrebiteľovi, ktoré zodpovedá obvyklej spotrebe medu v domácnosti konečného spotrebiteľa. Med môže dodávať len včelár – prvovýrobca, ktorý je držiteľom včelstiev, vykonáva zber a balenie medu vo vlastných priestoroch,

• **malé množstvá vajec** od prvovýrobcov zaregistrovaných na RVPS v mieste pôvodu, najviac 60 ks netriedených jednému spotrebiteľovi/ 1 týždeň. Dátum minimálnej trvanlivosti vajec v malých množstvách je 28 dní od znášky a musia byť predané konečnému spotrebiteľovi do 21 dní od dátumu znášky. V mieste predaja musí byť informácia o tom, že ide o netriedené vajcia, identifikácia prvovýrobcu, informácia o dátume znášky, dátume minimálnej trvanlivosti a odporúčanie pre spotrebiteľa o spôsobe skladovania po nákupe v chlade,

• **malé množstvá rýb** od prvovýrobcov zaregistrovaných na RVPS v mieste pôvodu, pri jednotlivom priamom nákupe konečným spotrebiteľom v hodnote najviac 20 eur. Ryby môžu byť živé, zabité, vykrvené, vypitvané, bez hlavy a plutiev, chladené, alebo mrazené vopred nebalené, prvovýrobca nesmie malé množstvá rýb krájať, filetovať, vykosťovať, sťahovať z kože, rezať, spracúvať, baliť, musí zabezpečiť minimálne hygienické požiadavky na úpravu a manipuláciu, chladenie podľa nariadenia s ohľadom na ochranu pred kontamináciou.

Predaj živých trhových konzumných rýb predajca pred začatím predaja ohlási na RVPS v mieste predaja,

• **malé množstvo mäsa z hydiny a z králikov** od prvovýrobcov zaregistrovaných na RVPS v mieste pôvodu, mäso musí pochádzať zo zdravej hydiny a zdravých králikov z vlastného chovu, v ktorom musia byť hydina, alebo králiky zabité. Chovateľova ročná produkcia nesmie prekročiť 10 000 kusov hydiny a 2 500 kusov králikov. Hydinu a králikov môže prvovýrobca len zabiť a jatočne opracovať, očistiť, vychladiť, alebo zmraziť a vložiť do vhodného prepravného kontajnera, zabitú hydinu a králiky nemožno na farme deliť, porciovať, vykosťovať ani akokoľvek spracúvať, alebo baliť. Na etikete, alebo visačke pripevnene ku každému telu musia byť čitateľné údaje o pôvode mäsa (meno, priezvisko, adresa

prvovýrobcu, obchodné meno a adresa prevádzkovateľa, ktorý je podnikateľom). Vmieste predaja musí byť upozornenie pre kupujúcich o tom, že mäso nie je veterinárne prehliadnuté a je určené na spotrebu v domácnosti spotrebiteľa po tepelnej úprave,

• **mäso a mäsové výrobky** zo schválených potravinárskych prevádzok, alebo registrovaných maloobchodných predajní pre produkty živočíšneho pôvodu, v zariadeniach schválených na tento účel príslušnými orgánmi verejného zdravotníctva,

• **mlieko a mliečne výrobky** zo schválených potravinárskych prevádzok, alebo registrovaných maloobchodných predajní pre produkty živočíšneho pôvodu, v zariadeniach schválených na tento účel príslušnými orgánmi verejného zdravotníctva,

• **vajcia**, triedené a označené, ktoré pochádzajú zo schválených potravinárskych prevádzok a pri ich predaji sú zabezpečené hygienické požiadavky podľa platných predpisov,

• **iné originálne balené potravinárske výrobky** od oprávnených výrobcov pri zabezpečení hygienických podmienok podľa platnej legislatívy v zariadeniach schválených na tento účel príslušnými orgánmi verejného zdravotníctva,

1.3. **Ostatný spotrebný tovar a výrobky:**

• spotrebné výrobky – knihy, denná a periodická tlač, drobné umelecké predmety a drobné remeselné výrobky – sezónne ozdobné a úžitkové predmety k veľkonočným a vianočným sviatkom, pamiatke zosnulých alebo iným príležitostiam,

• sklo, porcelán, keramika

2. Na trhových miestach v obci možno poskytovať tieto služby:

a) pohostinské a reštauračné služby, rýchle občerstvenie a stravovanie,

b) brúsenie nožov, nožníc a nástrojov,

c) oprava dáždnikov,

d) oprava a čistenie obuvi,

e) výroba kľúčov.

3. Spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, drobný tovar, papierenské výrobky, kozmetika, drogériový tovar a hračky, sa môžu predávať len v prevádzkarňách tržníc, v prevádzkarňách trhovísk, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach.

4. Elektrotechnické výrobky, ktoré sú určené na napájanie z elektrickej siete, sa môžu predávať iba v prevádzkarňach tržníc a v stánkoch s trvalým stanovišťom, v ktorých sú vytvorené podmienky na bezpečné vyskúšanie ich funkčnosti.

5. Športové potreby sa môžu predávať iba v prevádzkarňach tržníc, v prevádzkarňach trhovísk a v pojazdných predajniach.

6. Obmedzenia podľa odsekov 3. až 6. sa nevzťahujú na propagačné predajné akcie spojené s podporou predaja a uvádzaním nových výrobkov na trh.

7. Predávajúci sú povinní dodržiavať zásady zákona č. 272/1994 Z. z. o ochrane zdravia ľudí v znení neskorších predpisov a všetkých súvisiacich predpisov, udržiavať miesto predaja výrobkov a poskytovania služieb v čistote, po skončení predaja zanechá predajné miesto čisté a upratané.

8.Predávajúci na trhovom mieste je povinný:

• Označiť svoje predajné miesto podľa osobitných predpisov (podľa § 30 ods.1 zákona č. 455/1991 Zb. v znení neskorších predpisov).

• Dodržiavať trhový poriadok trhoviska a príležitostného trhu.

• Používať elektronickú registračnú pokladnicu podľa osobitných predpisov.

•Udržiavať miesto predaja výrobkov a poskytovania služieb v čistote, po skončení predaja zanechať predajné miesto čisté a upratané.

• Tovar označiť viditeľne cenovkami, predávajúci nesmie o tovare uvádzať nepravdivé údaje (v zmysle § 15 zákona č. 18/1996 Z. z. o cenách v znení neskorších predpisov a § 12 zákona č. 634/1992 Zb. o ochrane spotrebiteľa v znení neskorších predpisov).

• Vykonávať pri predaji váženého tovaru váženie spôsobom umožňujúci spotrebiteľovi kontrolu správnosti váženia.

• Vyradiť z predaja potraviny skazené, vzbudzujúce odpor alebo inak poškodené, deformované, znečistené chemicky alebo mikrobiologicky narušené, neznámeho pôvodu.

9. Suroviny a poľnohospodárske výrobky musia byť zdravotne nezavädne, schválené RVPS, nesmú byť umiestnené priamo na zemi, okrem zemiakov, hlávkovej kapusty, melónov a koreňovej zeleniny. Počas predaja musia byť potraviny chránené pred znečistením a vonkajšími vplyvmi. Zelenina, zemiaky,

lesné plody musia byť očistené, zbavené hliny a zvädnutých častí. Ovocie musí byť

akostne triedené a počas predaja uložené v debnách, alebo v košíkoch, prípadne vyložené na stole.

10. Predávajúci je povinný používať ciachované váhy, miery a závažia a mať dostatok obalového materiálu, zodpovedajúceho hygienickým predpisom. Vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia.

11. Šišky a čačinu v neupravenom stave je dovolené predávať na základe potvrdenia o ich nadobudnutí.

12. Dovolené je predávať vlastné po domácky spracované drobné kuchynské potreby z dreva, košikárske výrobky a ostatné podomácky vyrobené výrobky, napr.

z prútia

13. Oprávnenie na podnikanie a doklad o nadobudnutí tovaru podľa § 5 ods. 4 písm. a) a b) zákona č. 178/1998 Z. z. sa nevyžadujú, ak ide o predaj vlastných použitých výrobkov fyzickými osobami medzi sebou v primeranom množstve a o predaji rastlinných a živočíšnych výrobkov z vlastnej drobnej pestovateľskej alebo chovateľskej činnosti alebo lesných plodín fyzickými osobami.

14. Osoba oprávnená predávať rastlinné a živočíšne výrobky na trhových miestach z vlastnej pestovateľskej alebo chovateľskej činnosti, alebo lesné plodiny, je povinná predložiť orgánom dozoru na ich požiadanie doklad o nadobudnutí predávaného tovaru, ak tie nadobudnú podozrenie, že predávané výrobky pochádzajú z inej ako vlastnej drobnej pestovateľskej alebo chovateľskej činnosti,

alebo doklad o oprávnenom nadobudnutí predávaných lesných plodín (nie starší ako 1 rok).

15. Fyzická osoba predávajúca rastlinné a živočíšne výrobky z vlastnej pestovateľskej alebo chovateľskej činnosti, alebo lesné plodiny, je povinná poskytnúť orgánom dozoru na ich požiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako z vlastnej pestovateľskej alebo chovateľskej činnosti.

**Čl. VIII**

**Zákaz predaja**

1. Na trhových miestach je zakázané predávať:

a) zbrane a strelivo,

b) výbušniny a pyrotechnické výrobky,

c) tlač a iné veci, ktoré ohrozujú mravnosť,

d) tabak a tabakové výrobky a výrobky, ktoré sú určené na fajčenie a neobsahujú tabak,

e) liehoviny, destiláty a spotrebiteľsky balené alkoholické nápoje; zákaz sa nevzťahuje na predaj liehovín a destilátov na príležitostných trhoch,

f) jedy, omamné a psychotropné látky,

g) lieky,

h) automobily, motocykle, ich súčiastky a príslušenstvo,

i) chránené živočíchy, exempláre živočíchov, nebezpečné živočíchy a invázne druhy živočíchov,

j) živé zvieratá; zákaz podľa § 6 písm. j) zákona č. 178/1998 Z. z. sa nevzťahuje na predaj sladkovodných rýb, domácej vodnej a hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušnej RVPS,

k) chránené rastliny, exemplárne rastliny a invázne druhy rastlín,

l) huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov,

m) mlieko a mliečne výrobky, okrem prípadov, kedy ich predaj bude povolený rozhodnutím príslušného regionálneho úradu verejného zdravotníctva a orgánom dozoru, (mliečne automaty),

n) kačacie a husacie vajcia,

o) výrobky z vajec,

p) mäso jatočného hovädzieho dobytka, ošípaných, teliat, kôz a kozliat, vrátane vnútorností a výrobkov z nich, mäso a výrobky z domácich zakáľačiek, mäso drobných zvierat a zveriny, masť,

q) lahôdkarské výrobky, cukrárenské výrobky, tovar mimo územia trhoviska a na priľahlých komunikáciách,

r) z prívesu a nákladných áut s výnimkou zemiakov na zimné uskladnenie – takýto predaj je viazaný na povolenie obce.

2. Na predaj živých zvierat RVPS vydá súhlasné stanovisko, ak budú splnené minimálne požiadavky týkajúce zdravia a dobrých životných podmienok zvierat.

3. Predávané zvieratá musia byť klinicky zdravé, čo musí byť potvrdené vo veterinárnom osvedčení, ktoré vydá súkromný veterinárny lekár v mieste pôvodu zvierat.

4. Psy a mačky staršie ako 3 mesiace musia byť vakcinované proti besnote v súlade s § 17, ods. 5 zákona č. 39/2007 Z. z. o veterinárnej starostlivosti v znení neskorších predpisov, záznam o tom musí byť uvedený v očkovacom preukaze.

5. Zriaďovateľ trhového miesta vedie najmenej počas jedného roka evidenciu o predajcoch živých zvierat, druhoch a počtoch predávaných zvierat.

6. Predajca je v zmysle § 37 zákona č. 39/2007 Z. z. o veterinárnej starostlivosti v znení neskorších predpisov povinný ohlásiť činnosť na miestne príslušnej RVPS.

7. Z pohľadu dobrých životných podmienok a ochrany zvierat je potrebné zabezpečiť dodržiavanie ustanovení § 22 (ochrana zvierat) zákona č. 39/2007 Z. z. v platnom znení, najmä:

a) napájanie a kŕmenie zvierat podľa druhu a kategórie zvierat,

b) vhodné ustajnenie zvierat podľa druhu a kategórie zvierat – ochrana proti nepriazni počasia, voľnosť pohybu,

c) kontrolu zvierat, v prípade potreby ošetrenie zvierat,

d) ďalšie požiadavky.

8. Podmienky pre spôsob manipulácie s rybami sú dané v § 5 a v prílohe č. 2 časť II bod 2. písm. a) nariadenia vlády Slovenskej republiky č. 432/2012 Z. z., ktorým sa ustanovujú požiadavky na ochranu zvierat počas usmrcovania, a tiež v § 22 ods. 3 písm. m) zákona č. 39/2007 Z. z.

9. Na trhových miestach je zakázané:

a) manipulovať s predajnými miestami bez súhlasu správcu trhového miesta,

b) predávať tovar mimo predajného zariadenia (trhového miesta),

c) prevádzkovať hazardné hry a zúčastňovať sa na týchto hrách.

**Čl. XI**

**Pravidlá dodržiavania čistoty a hygieny na trhovisku a pri príležitostnom predaji**

Osoby predávajúce výrobky alebo poskytujúce služby sú povinné:

1. Dodržiavať predpísané hygienické a technické zásady stanovené osobitnými predpismi (najmä zákon č. 250/2007 Z.z. o ochrane spotrebiteľa, zákon č. 152/1995 Z. z. o potravinách v znení neskorších predpisov, zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov, zákon č. 455/1991 Zb. o živnostenskom podnikaní (živnostenský zákon)

v znení neskorších predpisov, výnos MP SR a MZ SR o vydaní Potravinového kódexu v znení neskorších predpisov).

2. Udržiavať miesto predaja výrobkov a poskytovania služieb v čistote.

3. Po ukončení činnosti zanechať predajné miesto čisté a upratané.

4. Odpad súvisiaci s predajom zobrať so sebou (z dôvodu, že predávajúci neplatí poplatok za likvidáciu komunálneho odpadu).

**Čl. X**

**Trhové dni, predajný a prevádzkový čas**

1. Predajný a prevádzkový čas na trhovisku sa určuje nasledovne:

v pracovných dňoch och od 7.30 do 16.00 hod.

2. V prípade výnimočnej situácie môže starosta obce obmedziť predajný a prevádzkový čas trhoviska stanovený v odseku 1 maximálne však po dobu 7 dní.

3. Predajný a prevádzkový čas príležitostných trhov určí starosta obce individuálne v súlade s potrebami obyvateľov obce.

**Čl. XI**

**Druh, obdobie konania a rozsah príležitostných trhov**

Príležitostným trhom v obci je:

**Deň obce**

Usporiadateľ (správca): Obec Lontov .

Miesto konania: areál kultúrneho domu, resp. futbalového ihriska

Termín konania: príležitostne podľa rozhodnutia obecného zastupiteľstva 1 - 3 dni

Predajné zariadenia (prenosné stánky) zabezpečujú predávajúci na vlastné náklady.

Predajné zariadenia je možné umiestniť najskôr 1 deň pred konaním podujatia a po skončení predaja musia byť bez meškania odstránené.

**Čl. XII**

**Nájomné za predajné zariadenie a predajnú plochu**

V obci Lontov sa predajné zariadenie neposkytuje a nie je ustanovený poplatok za užívanie verejného priestranstva, z toho dôvodu nájomné sa nevyberá.

**Čl. XIII**

**Orgány dozoru a sankcie**

1. Dozor nad dodržiavaním zákona č. 178/1998 Z. z. o podmienkach predaja výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, vykonávajú orgány dozoru, ktorými sú:

a) Slovenská obchodná inšpekcia,

b) Orgány úradnej kontroly potravín, ak ide o predaj potravín,

c) Obec LONTOV.

2. Orgán dozoru uloží pokutu do 17.000,- eur fyzickej osobe – podnikateľovi alebo právnickej osobe, ktorá:

a) zriadila trhové miesto bez povolenia (§ 3 ods. 1 zákona č. 178/1998 Z. z.), alebo správcovi trhoviska za porušenie povinností podľa § 5 ods. 1 a 3 zákona č. 178/1998 Z. z.,

b) predáva výrobky a poskytuje služby na trhovom mieste bez povolenia (§ 3 ods. 3 zákona č. 178/1998 Z. z.), alebo ktorá predáva na trhovom mieste výrobky, ktorých predaj je zakázaný, alebo ktoré nie sú obcou určené na predaj, alebo predáva výrobky, ktoré sa môžu predávať len v prevádzkarňach tržníc, v prevádzkarňach trhovísk, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach, mimo takto určených miest.

3. Výnos pokút uložených Slovenskou obchodnou inšpekciou a orgánmi úradnej kontroly potravín je príjmom štátneho rozpočtu, výnos pokút uložených obcou je príjmom obce.

4. Orgán dozoru opatrením na mieste zakáže predaj výrobkov a poskytovanie služieb na trhových miestach fyzickej osobe alebo právnickej osobe, ktorá bez povolenia zriadila trhové miesto, alebo bez povolenia predáva výrobky alebo poskytuje služby na trhovom mieste alebo porušuje povinnosti predávajúcich na trhových miestach (podľa § 11 zákona č. 178/1998 Z. z.) Opatrenia oznámi orgán

dozoru porušiteľovi ústne a vyhotoví o ňom na mieste písomný záznam, ktorý sa odovzdá porušiteľovi. Ak porušiteľ s opatrením nesúhlasí, môže proti nemu podať

do troch dní odo dňa jeho oznámenia písomné námietky. Námietky nemajú odkladný účinok. O námietkach rozhodne do piatich pracovných dní odo dňa ich doručenia starosta obce, ak je orgánom dozoru obec Chotín, riaditeľ príslušného

inšpektorátu Slovenskej obchodnej inšpekcie, ak je orgánom dozoru SOI, alebo vedúci zamestnanec príslušného orgánu úradnej kontroly potravín, ak je orgánom dozoru orgán úradnej kontroly potravín.

Rozhodnutie sa doručí porušiteľovi a dňom doručenia je právoplatné.

5. Orgán dozoru rieši zákaz predaja výrobkov a poskytovania služieb na trhových miestach uložený opatrením podľa predchádzajúceho odseku, ak porušiteľ odstráni zistené nedostatky.

6. Pokutu možno uložiť do jedného roka odo dňa, keď orgány dozoru zistili porušenie povinností, najneskôr však do troch rokov odo dňa, keď k porušeniu povinností došlo.

7. Na konanie o uložení pokuty a na rozhodovanie o námietkach proti opatreniu sa vzťahuje všeobecný predpis o správnom konaní (zákon č. 71/1967 Zb. o správnom konaní v znení neskorších predpisov).

**Čl. XIV**

**Priestupky**

1.Priestupku podľa zákona č . 178/1998 Zb. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, sa dopustí fyzická osoba, ktorá:

a) zriadila trhové miesto bez povolenia,

b) predáva výrobky a poskytuje služby na trhovom mieste bez povolenia,

c) predáva na trhovom mieste výrobky, ktorých predaj je zakázaný, alebo ktoré nie sú určené obcou na predaj,

d) predáva výrobky, ktoré sa môžu predávať len v prevádzkarňach tržníc, v prevádzkarňach trhovísk, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach, mimo takto určených miest.

2. Priestupky podľa vyššie uvedeného prejednávajú orgány dozoru.

3. Za priestupok sa uloží pokuta do výšky 8.000,- eur.

V blokovom konaní možno uložiť za priestupok podľa vyššie uvedeného pokutu do 4.000,- eur.

4. Výnos pokút uložených SOI, orgánmi úradnej kontroly potravín je príjmom štátneho rozpočtu, výnos pokút uložených obcou Lontov je príjmom obce.

5. Na priestupky a konanie o nich sa vzťahuje všeobecný predpis o priestupkoch (zákon č. 372/1990 Zb. o priestupkoch v znení neskorších predpisov).

**Čl. XV**

**Súčinnosť**

Ak sa zamestnancom orgánov dozoru pri výkone úloh, na ktoré sú oprávnení, kladie fyzický odpor alebo ak sa im sťažuje alebo marí výkon dozoru podľa zákona č.. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, alebo ak sa takýto odpor alebo prekážky

očakávajú, môžu zamestnanci orgánov dozoru požiadať pri plnení týchto úloh o súčinnosť Policajný zbor.

**Čl. XVI**

**Záverečné ustanovenia**

1. Na VZN č. 1/2015 o trhovom poriadku a o podmienkach predaja výrobkov a poskytovania služieb na trhových miestach na území obce Lontov a na jeho Prílohe č. 1 Trhový poriadok trhových miest zriadených v obci Lontov sa uznieslo Obecné zastupiteľstvo obce Lontov dňa 10.1182015.

2. VZN vyvesené na úradnú tabuľu obce dňa 18. 12. 2015.

3. VZN účinné 15. dňom od vyvesenia na úradnej tabuli obce :01. 01. 2016.

V Lontove, dňa 10. 12. 2015

 Mgr. Štefan Kuczman,

 starosta obce

**PRÍLOHA č. 1**

**k VZN č. 1/2015 o trhovom poriadku a o podmienkach predaja**

**výrobkov a poskytovania služieb na trhových miestach na území obce**

**LONTOV**

**.**

**T R H O V Ý P O R I A D O K**

**t r h o v ý c h m i e s t z r i a d e n ý c h v o b c i**

**L O N T O V .**

**Trhovisko na ploche na pozemku C KN, parcele č. 179, druh pozemku zastavané plochy a nádvoria, vedený na LV č. 1 pred budovou požiarnej zbrojnice**

Obecné zastupiteľstvo v Lontove v zmysle § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, podľa § 3 ods. 5 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, schvaľuje „Trhový poriadok trhových miest zriadených v obci Lontov“.

**Čl. I**

**Úvodné ustanovenie**

Trhový poriadok trhoviska na ploche na pozemku C KN, parcele č. 179, druh pozemku zastavané plochy a nádvoria, vedený na LV č. 1 pred budovou požiarnej zbrojnice) bližšie upravuje základné podmienky predaja výrobkov a poskytovania služieb na trhovisku, práva a povinnosti správcu trhoviska, druhy predávaných výrobkov a poskytovaných služieb ako aj práva a povinnosti fyzických a právnických osôb, ktoré predávajú výrobky a poskytujú služby na trhovisku.

**Čl. II**

**Určenie a označenie trhových miest zriadených obcou Lontov**

Trhovisko na ploche parcela číslo 179 (pred budovou požiarnej zbrojnice) je trvale vyhradené na sústredený predaj výrobkov a poskytovanie služieb. Príležitostné trhovisko v areáli kultúrneho domu je určené na príležitostný predaj sezónneho tovaru a spotrebných výrobkov – najmä textilných výrobkov, odevov, obuvi, domácich potrieb a iného drobného tovaru.

**Čl. III.**

**Správa trhoviska a povinnosti správcu trhoviska**

1. Správu trhoviska vykonáva priamo obec Lontov. Poverená osoba správcom trhoviska na vyberanie nájomného za prenájom trhových miest a osoby oprávnené na kontrolu dodržiavania trhového poriadku (poverené správcom trhoviska) sa pri plnení povinností správcu preukazujú služobným preukazom alebo písomným poverením starostu.

2. Správca trhoviska v obci Lontov je povinný zverejniť Trhový poriadok na viditeľnom mieste a zabezpečiť dodržiavanie Trhového poriadku a ostatných podmienok pri predaji výrobkov.

3. Správca trhoviska kontroluje u predávajúceho:

a) oprávnenie na podnikanie v danej oblasti podľa osobitných predpisov a povolenie na predaj výrobkov a poskytovanie služieb na trhových miestach,

b) doklad o nadobudnutí tovaru,

c) primeranosť predaja vlastných použitých textilných, odevných, športových a iných spotrebných výrobkov fyzickými osobami medzi sebou na príležitostných trhoch,

d) primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav predávaných výrobkov,

e) používanie elektronickej registračnej pokladnice podľa osobitných predpisov,

f) udržiavanie poriadku, hygieny a čistoty počas predaja výrobkov a poskytovania služieb na trhovisku a po ich skončení,

g) dodržiavanie trhového poriadku,

h) kontroluje platné veterinárne osvedčenie o nákazovej situácii o chove, vydané veterinárnym lekárom, ktoré je potrebné mať pri predaji domácich vajec,

i) pri predaji medu – ktorý musí byť plnený do zdravotne nezávadných obalov a med musí byť zmyslovo bezchybný predávajúci musí mať platné osvedčenie o odbornej a zdravotnej spôsobilosti ako aj osvedčenie o schválení výroby a text zdravotnej bezpečnosti výroby od štátne veterinárneho lekára,

j) kontroluje osvedčenie o odbornej spôsobilosti u predávajúceho pri predaji húb,

k) správca trhovísk v obci Lontov je oprávnený vykázať z priestorov trhoviska predávajúceho, ktorý vedome porušuje trhový poriadok trhoviska a nerešpektujú správcu trhoviska, a dať podnet starostovi obce Lontov, na správne konanie o uložení pokuty podľa čl. XIII a čl. XIV VZN č, 1/2015 o trhovom poriadku a o podmienkach predaja výrobkov a poskytovania služieb na trhových miestach na území obce Lontov a upozorniť orgány dozoru na porušovanie všeobecne záväzných právnych predpisov.

**Čl. IV**

**Podmienky predaja a poskytovania služieb**

1. Na trhovisku je povolený predaj výrobkov a poskytovanie služieb v plnom rozsahu sortimentu vymedzenom v čl. VII 7 Všeobecne záväzného nariadenia č. 1/2015, ktorým sa upravuje predaj výrobkov a poskytovanie služieb na trhových miestach na území obce Lontov (ďalej len VZN č. 1/2015) a to:

**1.1. Produkty rastlinného pôvodu**:

• ovocie a zelenina, musí vyhovovať hygienickým požiadavkám podľa platných predpisov predaja,

• pekárske a cukrárske výrobky od oprávnených výrobcov, pri zabezpečení hygienických podmienok podľa platnej legislatívy,

• iné originálne balené potravinárske výrobky od oprávnených výrobcov pri zabezpečení hygienických podmienok podľa platnej legislatívy,

• predaj húb podľa § 5 zákona č. 178/1998 Z. z.

• **malé množstvá prvotných produktov rastlinného pôvodu.**

Za malé množstvo prvotných produktov rastlinného pôvodu možno považovať množstvo, ktoré prvovýrobca priamo predáva konečnému spotrebiteľovi, ak ide ročne o:

- zrno obilnín, množstvo do 200 kg,

- zrno pohánky, ciroku, prosa a kultúrnych druhov láskavca, množstvo do 100 kg,

- suché strukoviny, množstvo do 100 kg,

- olejniny, množstvo do 100 kg,

- konzumné zemiaky, množstvo do 2000 kg,

- hlúbovú zeleninu, množstvo do 500 kg, a ak ide o kapustu, množstvo do 2 000 kg,

- plodovú zeleninu, množstvo do 200 kg,

- koreňovú zeleninu, množstvo do 50 kg,

- cibuľovú zeleninu, množstvo do 100 kg,

- strukovú zeleninu, množstvo do 50 kg,

- listovú zeleninu, množstvo do 20 kg,

- jadrové ovocie, množstvo do 1000 kg,

- kôstkové ovocie, množstvo do 500 kg,

- bobuľové ovocie, množstvo do 100 kg,

- škrupinové ovocie, množstvo do 100 kg,

- byliny, množstvo do 10 kg,

- pestované huby, množstvo do 20 kg, za predpokladu, že predávajúci má platné „Osvedčenie o znalosti húb“,

• lesné plody, po predložení potvrdenia o súhlase k ich odberu od príslušného vlastníka, alebo správcu pozemku

**1.2.Produkty živočíšneho pôvodu**:

• **prvotné produkty živočíšneho pôvodu:**

**• včelie produkty** od prvovýrobcov zaregistrovaných na regionálnej veterinárnej a potravinovej správe v mieste pôvodu „ďalej len RVPS“. Malé množstvo včelieho medu je množstvo z vlastnej produkcie včelára priamo predané konečnému spotrebiteľovi, ktoré zodpovedá obvyklej spotrebe medu v domácnosti konečného spotrebiteľa. Med môže dodávať len včelár – prvovýrobca, ktorý je držiteľom včelstiev, vykonáva zber a balenie medu vo vlastných priestoroch,

• **malé množstvá vajec** od prvovýrobcov zaregistrovaných na RVPS v mieste pôvodu, najviac 60 ks netriedených jednému spotrebiteľovi/ 1 týždeň. Dátum minimálnej trvanlivosti vajec v malých množstvách je 28 dní od znášky a musia byť predané konečnému spotrebiteľovi do 21 dní od dátumu znášky. V mieste predaja musí byť informácia o tom, že ide o netriedené vajcia, identifikácia prvovýrobcu, informácia o dátume znášky, dátume minimálnej trvanlivosti a odporúčanie pre spotrebiteľa o spôsobe skladovania po nákupe v chlade,

• **malé množstvá rýb** od prvovýrobcov zaregistrovaných na RVPS v mieste pôvodu, pri jednotlivom priamom nákupe konečným spotrebiteľom v hodnote najviac 20 eur. Ryby môžu byťživé, zabité, vykrvené, vypitvané, bez hlavy a plutiev, chladené, alebo mrazené vopred nebalené, prvovýrobca nesmie malé množstvá rýb krájať, filetovať, vykosťovať, sťahovať z kože, rezať, spracúvať, baliť, musí zabezpečiť minimálne hygienické požiadavky na úpravu a manipuláciu, chladenie podľa nariadenia s ohľadom na ochranu pred kontamináciou.

Predaj živých trhových konzumných rýb predajca pred začatím predaja ohlási na RVPS v mieste predaja,

• **malé množstvo mäsa z hydiny a z králikov** od prvovýrobcov zaregistrovaných na RVPS v mieste pôvodu, mäso musí pochádzať zo zdravej hydiny a zdravých králikov z vlastného chovu, v ktorom musia byť hydina, alebo králiky zabité. Chovateľova ročná produkcia nesmie prekročiť 10 000 kusov hydiny a 2 500 kusov králikov. Hydinu a králikov môže prvovýrobca len zabiť a jatočne opracovať, očistiť, vychladiť, alebo zmraziť a vložiť do vhodného prepravného kontajnera, zabitú hydinu a králiky nemožno na farme deliť, porciovať, vykosťovať ani akokoľvek spracúvať, alebo baliť. Na etikete, alebo visačke pripevnene ku každému telu musia byť čitateľné údaje o pôvode mäsa (meno, priezvisko, adresa

prvovýrobcu, obchodné meno a adresa prevádzkovateľa, ktorý je podnikateľom). Vmieste predaja musí byť upozornenie pre kupujúcich o tom, že mäso nie je veterinárne prehliadnuté a je určené na spotrebu v domácnosti spotrebiteľa po tepelnej úprave,

• **mäso a mäsové výrobky** zo schválených potravinárskych prevádzok, alebo registrovaných maloobchodných predajní pre produkty živočíšneho pôvodu, v zariadeniach schválených na tento účel príslušnými orgánmi verejného zdravotníctva,

• **mlieko a mliečne výrobky** zo schválených potravinárskych prevádzok, alebo registrovaných maloobchodných predajní pre produkty živočíšneho pôvodu, v zariadeniach schválených na tento účel príslušnými orgánmi verejného zdravotníctva,

• **vajcia**, triedené a označené, ktoré pochádzajú zo schválených potravinárskych prevádzok a pri ich predaji sú zabezpečené hygienické požiadavky podľa platných predpisov,

• **iné originálne balené potravinárske výrobky** od oprávnených výrobcov pri zabezpečení hygienických podmienok podľa platnej legislatívy v zariadeniach schválených na tento účel príslušnými orgánmi verejného zdravotníctva,

1.3. **Ostatný spotrebný tovar a výrobky:**

• spotrebné výrobky – knihy, denná a periodická tlač, drobné umelecké predmety a drobné remeselné výrobky – sezónne ozdobné a úžitkové predmety k veľkonočným a vianočným sviatkom, pamiatke zosnulých alebo iným príležitostiam,

• sklo, porcelán, keramika

2. Na predaj živých zvierat RVPS vydá súhlasné stanovisko, ak budú splnené minimálne požiadavky týkajúce zdravia a dobrých životných podmienok zvierat:

3. Predávané zvieratá musia byľ klinicky zdravé, čo musí byť potvrdené vo veterinárnom osvedčení, ktoré vydá súkromný veterinárny lekár v mieste pôvodu zvierat.

4. Psy a mačky staršie ako 3 mesiace musia byť vakcinované proti besnote v súlade s § 17, ods. 5 zákona č. 39/2007 Z. z. o veterinárnej starostlivosti v znení neskorších predpisov, záznam o tom musí byť uvedený v očkovacom preukaze.

5. Zriaďovateľ trhového miesta vedie najmenej počas jedného roka evidenciu o predajcoch živých zvierat, druhoch a počtoch predávaných zvierat.

6. Predajca je v zmysle § 37 zákona č. 39/2007 Z. z. o veterinárnej starostlivosti v znení neskorších predpisov povinný ohlásiť činnosť na miestne príslušnej RVPS.

7. Z pohľadu dobrých životných podmienok a ochrany zvierat je potrebné zabezpečiť dodržiavanie ustanovení § 22 (ochrana zvierat) zákona č. 39/2007 Z. z. v platnom znení, najmä:

a) napájanie a kŕmenie zvierat podľa druhu a kategórie zvierat,

b) vhodné ustajnenie zvierat podľa druhu a kategórie zvierat – ochrana proti nepriazni počasia, vo voľnosť pohybu,

c) kontrolu zvierat, v prípade potreby ošetrenie zvierat,

d) ďalšie požiadavky.

8. Podmienky pre spôsob manipulácie s rybami sú dané v § 5 a v prílohe č. 2 časť II bod 2 písm, a) nariadenia vlády Slovenskej republiky č. 432/2012 Z. z., ktorým sa ustanovujú požiadavky na ochranu zvierat počas usmrcovania, a tiež v § 22 ods. 3 písm. m) zákona č. 39/2007 Z. z.

9. Na trhovisku je zakázané predávať tieto výrobky:

a) zbrane a strelivo,

b) výbušniny a pyrotechnické výrobky,

c) tlač a iné veci, ktoré ohrozujú mravnosť,

d) tabak a tabakové výrobky a výrobky, ktoré sú určené na fajčenie a neobsahujú tabak,

e) liehoviny, destiláty a spotrebiteľsky balené alkoholické nápoje; zákaz sa nevzťahuje na predaj liehovín a destilátov na príležitostných trhoch,

f) jedy, omamné a psychotropné látky,

g) lieky,

h) automobily, motocykle, ich súčiastky a príslušenstvo,

i) chránené živočíchy, exempláre živočíchov, nebezpečné živočíchy a invázne druhy živočíchov,

j) živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,

k) chránené rastliny, exemplárne rastliny a invázne druhy rastlín,

l) huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov,

m) tovar nekvalitný, ohrozujúci zdravie spotrebiteľov a tovar u ktorého sa preukáže spôsob jeho nadobudnutia a doklad o jeho zdravotnej nezávadnosti.

4. Na trhovisku je ďalej zakázané predávať

a) mlieko a mliečne výrobky, okrem prípadov, kedy ich predaj bude povolený rozhodnutím príslušného regionálneho úradu verejného zdravotníctva (mliečne automaty),

b) kačacie a husacie vajcia,

c) výrobky z vajec,

d) mäso jatočného hovädzieho dobytka, ošípaných, teliat, kôz a kozliat, vrátane vnútorností a výrobkov z nich, mäso a výrobky z domácich zakáľačiek, mäso drobných zvierat a zveriny, masť,

e) lahôdkarské výrobky,

f) cukrárenské výrobky,

g) tovar z prívesov a nákladných áut – s výnimkou zemiakov na zimné uskladnenie.

5. Na trhovisku je ďalej zakázané:

a) manipulovať s predajnými miestami bez súhlasu správcu trhového miesta,

b) predávať tovar mimo predajného zariadenia (trhového miesta),

c) prevádzkovať hazardné hry a zúčastňovať sa na týchto hrách.

6. Na trhovisku sa môžu poskytovať tieto služby:

a) pohostinské a reštauračné služby, rýchle občerstvenie a stravovanie,

b) brúsenie nožov, nožníc a nástrojov,

c) oprava dáždnikov,

d) oprava a čistenie obuvi,

e) výroba kľúčov.

**Čl. V**

**Osoby oprávnené predávať výrobky**

**a poskytovať služby na trhových miestach**

1. Na trhovisku môžu na základe povolenia obce Lontov predávať výrobky:

a) Fyzické a právnické osoby oprávnené na podnikanie podľa osobitných predpisov,

b) Fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny.

2. Na predaj výrobkov a poskytovanie služieb na trhovisku a na umiestnenie prenosného predajného zariadenia na trhovisku je potrebné povolenie obce Lontov. Pri udeľovaní povolenia môže správca trhoviska (obec Lontov) určiť žiadateľovi individuálne ďalšie podmienky predaja v medziach tohto nariadenia. Povolenie sa vydáva na dobu určitú na základe žiadosti.

3. Obec Lontov vydá povolenie na predaj výrobkov a poskytovanie služieb na trhovom mieste na území obce Lontov, osobe, ktorá preukáže splnenie podmienok podľa § 10 zákona č. 178/1998 Z. z. v platnom znení a predloží:

a) doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje,

b) fotokópia strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu – že nie je povinný na predaj výrobkov a poskytovanie služieb používať elektronickú registračnú pokladnicu,

c) ak je žiadateľom osoba – predávajúca rastlinné a živočíšne výrobky z vlastnej pestovateľskej alebo chovateľskej činnosti alebo lesných plodín, preukáže, že je vlastníkom pozemku, na ktorom uskutočňuje vlastnú pestovateľskú alebo chovateľskú činnosť, alebo je nájomcom takého pozemku alebo má obdobný právny vzťah k takému pozemku, ktorý ho oprávňuje na uskutočňovanie vlastnej pestovateľskej alebo chovateľskej činnosti na tomto pozemku – potvrdenie nie staršie ako 1 rok alebo nájomnú zmluvu.

.

4. V prípade, ak je žiadateľom fyzická osoba predávajúca rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny, prílohou žiadosti je potvrdenie obce o vlastníctve poľnohospodárskej pôdy na príslušný kalendárny rok.

5. Na predaj ovocia, zeleniny a kvetov, ktoré sa predávajú na prenajatom mieste na trhovisku, ak doba predaja je dlhšia ako 30 dní v kalendárnom roku, sa vzťahuje osobitný zákon.

**Čl. VI**

**Podmienky predaja**

1.Okrem povinností vyplývajúcich z osobitným predpisov upravených v čl. VII VZN č.1/2015 je predávajúci ďalej povinný:

a) Používať na predaj len správcom trhoviska určené predajné miesta.

b) Je zakázaná akákoľvek manipulácia s predajnými miestami bez vedomia a bez súhlasu správcu trhoviska.

c) Predávať len na správcom trhoviska schválenom a určenom mieste. Predaj mimo takto určeného miesta je zakázaný.

d) Dodržiavať predpisy vzťahujúce sa na predaj uskutočňovaný na trhovisku a pokyny správcu trhoviska a správať sa tak, aby predávajúci svojím konaním nespôsobil ujmu sebe alebo iným osobám.

e) Predávať výrobky v správnej hmotnosti, miere alebo množstve a umožniť spotrebiteľovi prekontrolovať si správnosť údajov,

f) Riadne informovať spotrebiteľa o vlastnostiach predávaných výrobkov, o spôsobe použitia a údržby výrobku a o nebezpečenstve, ktoré vyplýva z jeho nesprávneho použitia alebo údržby.

g) Predávať zdravotne neškodné a kvalitné potraviny a vyradiť z predaja potraviny skazené alebo inak poškodené, deformované, znečistené, mikrobiologicky narušené alebo neznámeho pôvodu.

h) Vylúčiť z predaja zdravotne závadné výrobky, výrobky neznámeho pôvodu, čiastočne narušené alebo zjavne znehodnotené výrobky.

i) Zreteľne označiť predávané výrobky cenou.

j) Správne účtovať ceny pri predaji výrobkov alebo pri poskytovaní služieb.

k) Zabezpečovať a dodržiavať ceny pri predaji výrobkov vrátene opatrení uložený

ch príslušnými orgánmi.

l) Z dôvodu, že predávajúcemu nie je účtovaný poplatok za likvidáciu komunálneho odpadu – predávajúci je povinný odpad získaný v súvislosti s predávanými výrobkami – zlikvidovať na vlastné náklady – tzn. po skončení predaja ho zobrať so sebou a trhové miesto nechať čisté.

m) Pri kontrole orgánmi potravinového a trhového dozoru je predávajúci povinný predložiť:

• doklad o oprávnení na podnikanie, povolenie na predaj výrobkov a doklad totožnosti,

• povolenie na ambulantný predaj na trhovisku,

• doklad o zaplatení poplatku za trhové miesto,

• zdravotný preukaz príslušného orgánu na ochranu zdravia, ak to vyžaduje charakter predávaného tovaru,

• pri predaji húb doklad – osvedčenie o odbornej spôsobilosti,

• pri predaji lesných plodov doklad o ich nadobudnutí podľa osobitného predpisu,

• doklad o nadobudnutí tovaru,

• pri predaji vajec platné veterinárne osvedčenie o nákazovej situácii v chove, vydané veterinárnym lekárom z miesta trvalého bydliska.

2. Pri predaji rastlinných a živočíšnych výrobkov z vlastnej pestovateľskej a chovateľskej činnosti predloží platný výmer na daň z nehnuteľností z príslušného kalendárneho roka, ak ide o fyzickú osobu trvale bývajúcu v obci Chotín. U fyzických osôb trvale bývajúcich mimo obce vydá potvrdenie o vlastníctve poľnohospodárskej pôdy a zameraní poľnohospodárskej výroby príslušný obecný úrad z miesta trvalého bydliska fyzickej osoby.

3. Za zdravú neškodnosť a kvalitu predávaných výrobkov zodpovedá predávajúci, ktorý je povinný predávať výrobky v kvalite ustanovenej osobitnými predpismi alebo v bežnej kvalite. Bežnou kvalitou sa rozumie kvalita, ktorá nie je ustanovená osobitnými predpismi a výrobok nevykazuje zjavné vady, na ktoré je predávajúci povinný spotrebiteľa upozorniť. mi predpismi a výrobok nevykazuje zjavné vady, na ktoré je predávajúci povinný spotrebiteľa upozorniť.

4. Na trhovisku je počas prevádzkovej doby trhoviska zakázané parkovanie všetkých druhov dopravných prostriedkov a vodenie zvierat.

5. Správu trhových miest na území obce vykonáva priamo obec Lontov.

**Čl. VII**

**Trhové dni, predajný a prevádzkový čas**

1. Predajný a prevádzkový čas na trhovisku pozemku parcela číslo 179 pred budovou požiarnej zbrojnice sa určuje nasledovne: v pracovných dňoch denne od 7.30 hod. do 16. 00 hod.

2. V prípade výnimočnej situácie môže starosta obce obmedziť predajný a prevádzkový čas trhoviska stanovený v odseku 1 maximálne však po dobu 7 dní.

3. Predajný a prevádzkový čas príležitostných trhov určí starosta obce individuálne v súlade s potrebami obyvateľov obce.

**Čl. VIII**

**Predajná cena**

Cena pri predaji tovaru na trhovisku sa dojednáva dohodou medzi predávajúcim a kupujúcim, v súlade s platnou právnou úpravou (zákon č. 18/1996 Z. z. o cenách v znení neskorších predpisov).

**Čl. XI**

**Nájomné za predajné zariadenie a predajnú plochu**

V obci Lontov sa predajné zariadenie neposkytuje a nie je ustanovený poplatok za užívanie verejného priestranstva, z toho dôvodu nájomné sa nevyberá.

**Čl. X**

**Údržba trhoviska**

1. Správca trhoviska zabezpečuje čistenie priestorov trhoviska a jeho bezprostredné okolie.

2. Na trhovisku je po prevádzkovom čase zakázané skladovať akékoľvek obaly (vrecia, prepravky, debny a pod.). Predávajúci vyprodukovaný odpad v súvislosti s predajom výrobkov na trhovisku tento je povinný zobrať so sebou a trhové miesto a jeho okolie nechať čisté.

3. Za zimnú údržbu trhoviska zodpovedá správca obec Lontov.

**Čl. XI**

**Osoby oprávnené na kontrolu dodržiavania trhového poriadku**

1. Dozor nad dodržiavaním tohto trhového poriadku sú oprávnení vykonávať:

a) Správca trhoviska obec Lontov – poverení zamestnanci obecného úradu,

b) poslanci obecného zastupiteľstva a hlavný kontrolór obce,

c) slovenská obchodná inšpekcia.

2. Pri vykonávaní kontroly dodržiavania tohto nariadenia sa vyššie uvedené orgány dozoru preukazujú služobným preukazom.

3. Pri ukladaní pokút za porušenie povinností orgány dozoru postupujú podľa osobitných právnych predpisov uvedených v čl. XIV VZN č. 1/2015.

**Čl. XII**

**Priestupky**

1. Priestupku podľa zákona č. 178/1998 Zb. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, sa dopustí fyzická osoba, ktorá:

a) zriadila trhové miesto bez povolenia,

b) predáva výrobky a poskytuje služby na trhovom mieste bez povolenia,

c) predáva na trhovom mieste výrobky, ktorých predaj je zakázaný, alebo ktoré nie sú určené obcou na predaj,

d) predáva výrobky, ktoré sa môžu predávať len v prevádzkarňach tržníc, v prevádzkarňach trhovísk, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach, mimo takto určených miest.

2. Priestupky podľa vyššie uvedeného prejednávajú orgány dozoru.

3. Za priestupok sa uloží pokuta do výšky 8.000,- eur. V blokovom konaní možno uložiť za priestupok podľa vyššie uvedeného pokutu do 4.000,- eur.

4. Výnos pokút uložených SOI, orgánmi úradnej kontroly potravín je príjmom štátneho rozpočtu, výnos pokút uložených obcou Chotín je príjmom obce.

5. Na priestupky a konanie o nich sa vzťahuje všeobecný predpis o priestupkoch (zákon č. 372/1990 Zb. o priestupkoch v znení neskorších predpisov).

**Čl. XIII**

**Záverečné ustanovenia**

1. Na právne vzťahy medzi kupujúcim a predávajúcim sa vzťahujú príslušné ustanovenia Občianskeho zákonníka a súvisiace právne predpisy.

2. Správca trhoviska – obec Lontov, nezodpovedá za škody spôsobené účastníkom trhu živelnými udalosťami a za škody z právneho vzťahu účastníkov kúpy a škody spôsobené tretími osobami.

3. Pri každom úkone podľa tohto Trhového poriadku sa zamestnanec správcu trhoviska preukazuje služobným preukazom.

**Čl. XIV**

**Účinnosť**

Na tomto Trhovom poriadku ako príloha č. 1 k VZN č. 1/2015 o trhovom poriadku a podmienkach predaja výrobkov a poskytovania služieb na trhových miestach na území obce Lontov sa uznieslo Obecné zastupiteľstvo v Lontove dňa 10. 12. 2015 a nadobudol účinnosť 15 dňom od vyvesenia na úradnej tabuli obce Lontov.

V Lontove dňa 10. 12. 2015

**Mgr. Štefan Kuczman,**

 starosta obce